Държавен вестник, бр. 87, 2015 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  87
страняване на член на помирителната комисия 
до председателя на Комисията за защита на 
потребителите в случаите по чл. 11, ал. 1 и 2.
(3) В срок 3 работни дни от получаване 
на искането по ал. 1 или 2 председателят на 
Комисията за защита на потребителите се про­
изнася във връзка с искането за отстраняване.
(4) Когато член на обща или секторна 
помирителна комисия бъде отстранен, пред­
седателят на съответната обща или секторна 
помирителна комисия посочва друг представи­
тел, включен в одобрения списък по чл. 182, 
ал. 8 на Закона за защита на потребителите, 
който да вземе участие в помирителното 
производство.
(5) Когато председател на обща или сек­
торна помирителна комисия бъде отстранен, 
неговите функции се изпълняват от замест­
ник-председател, определен от председателя 
на Комисията за защита на потребителите.
Г л а в а  ч е т в ъ р т а
ПОМИРИТЕЛНО ПРОИЗВОДСТВО
Чл. 14. (1) Общите и секторните поми­
рителни комисии разглеждат спорове, след 
като потребителите първо са ги отнесли за 
решаване директно към търговците. Когато 
страните не са решили спора помежду си или 
решението по жалбата не удовлетворява по­
требителя, или търговецът не се е произнесъл 
в 30-дневен срок от подаване на жалбата до 
него, потребителят може да сезира обща или 
секторна помирителна комисия в зависимост 
от предмета на спора.
(2) Подаването на жалба от страна на 
потребителя до търговеца по ал. 1 не е за­
дължителна предпоставка за образуване на 
помирително производство в случаите, когато 
това е предвидено изрично със закон.
(3) Когато в разпоредби на правото на ЕС 
или в закон е предвиден друг срок за про­
изнасяне по жалби от търговци, различен от 
предвидения по ал. 1, потребителят може да 
сезира съответната обща или секторна по­
мирителна комисия с искане за разглеждане 
на спора след изтичане на определения срок.
Чл. 15. (1) Помирителното производство 
е безплатно за страните и те не заплащат 
такса за разглеждане на спора от общите или 
секторните помирителни комисии.
(2) Общите и секторните помирителни ко­
мисии информират страните по спора, че не 
са длъжни да използват услугите на адвокат 
или юрист, но могат да потърсят независимо 
становище или да бъдат представлявани или 
подпомагани от надлежно упълномощено 
трето лице на всеки етап на помирителното 
производство.
(3) Общите и секторните помирителни 
комисии предоставят на траен носител, при 
поискване от страните по спора, информацията 
по чл. 181г, ал. 3, т. 3 и чл. 181е от Закона за 
защита на потребителите.
(4) Разноски, направени от страните по 
спора (за представителство, експертизи, вещи 
лица, преводи и т.н.), са за тяхна сметка. 
Всяка от страните може да предложи в по­
мирителното предложение да бъде включена 
и уговорка за поемане на разноските, ако 
искането е направено най-късно до изтичане 
на сроковете за получаване на всички доку­
менти и становища и преди разглеждането на 
спора по същество от съответната обща или 
секторна помирителна комисия.
Чл. 16. (1) Производството пред помирител­
ната комисия не е задължителна предпоставка 
за предявяването на иск в съда.
(2) Давност спира да тече, когато е обра­
зувано помирително производство пред обща 
или секторна помирителна комисия.
(3) Помирителното производство пред 
общите и секторните помирителни комисии 
се осъществява на български език.
Чл. 17. (1) Общите и секторните помири­
телни комисии съдействат за разрешаване 
на спорове между потребители и търговци, 
като изготвят помирително предложение за 
страните, което след като бъде одобрено, има 
сила на споразумение между тях.
(2) Съдействието по ал. 1 се осъществя­
ва по искане на потребител с подаване на 
заявление или с получаване на жалба чрез 
платформата за ОРС.
(3) Когато заявлението, с което се отправя 
искане за съдействие за разрешаване на спор, 
попада в обхвата на дейност на обща помири­
телна комисия, помирителното производство 
се провежда по местоживеене на потребителя 
в района на действие на съответната обща по­
мирителна комисия, определена със заповед на 
министъра на икономиката съгласно чл. 182, 
ал. 7 на Закона за защита на потребителите.
(4) Когато заявлението, с което се отправя 
искане за съдействие за разрешаване на спор, 
попада в обхвата на дейност на секторна 
помирителна комисия, помирителното про­
изводство се провежда в гр. София. 
(5) Когато заявлението е подадено от 
потребител, който няма постоянен адрес в 
Република България, или е получено чрез 
платформата за ОРС, помирителното произ­
водство се провежда в гр. София. 
Чл. 18. (1) Заявлението и придружаващите 
го документи се подават от потребителя в 
писмена форма в деловодството на Комисията 
за защита на потребителите или в терито­
риалните є поделения, по пощенски път, по 
факс или друг подходящ начин. Същото може